কিবরিয়া চৌধুরী, নবীগঞ্জ থেকে ॥ নবীগঞ্জের বনগাঁও গ্রামে প্রায় এক মাসের মাথায় আবারও দুর্বৃত্তদের দেয়া আগুনে পুড়ে ছাই হয়ে গেছে প্রায় প্রায় সাড়ে ৬ লাখ টাকার প্রাইভেট কার। জানা যায়, উপজেলার গজনাইপুর ইউনিয়নের বনগাঁও গ্রামে খন্দকার বাড়িতে সাবেক ইউপি সদস্য খন্দকার আক্তার মিয়ার বাড়ির উঠানে রাখা খন্দকার আমিনের প্রাইভেট কার (ঢাকা মেট্রো-গ ১১-১০১২) আগুন দেয় দুর্বৃত্তরা। আগুনে দাউ দাউ করে জ্বলতে থাকে প্রাইভেট কার। দীর্ঘ ১ঘন্টার চেষ্টার পর আগুন নিয়ন্ত্রনে আনে স্থানীয় লোকজন। আগুন নিয়ন্ত্রণে আনলেও প্রাইভেট কারটি পুড়ে ছাই হয়ে যায়। খবর পেয়ে গোপলার বাজার তদন্ত কেন্দ্রে এএসআই সুহেল আহমদের নেতৃত্বে পুলিশ ঘটনাস্থল পরিদর্শন করেছে। উল্লেখ্য, গত ১ অক্টোবর ভোর রাতে মার্কেটে আগুন দেয় দুর্বৃত্তরা। এসময় পাশের দোকান ফয়ছল ষ্টোরে ...